अस्पताल में डाक्टरों के शराब पीने की सूचना पर पुलिस ने मारा छापा
सिविलअस्पताल में डॉक्टरों द्वारा शराब पीने की सूचना पर पुलिस ने छापेमारी की और मौके पर सीएमओ भी पहुंच गए। मेडिकल जांच के बाद सीएमओ ने कार्रवाई किए जाने की बात कही वहीं एसडीएम ने भी देर रात अस्पताल का दौरा कर मामले की रिपोर्ट मांगी है।
सिविल अस्पताल के ट्रामा सेंटर स्थित गृह चिकित्सा अधिकारी के कार्यालय में कुछ डाॅक्टर बैठे थे। इस दौरान डाॅक्टर खाना खा रहे थे। किसी ने पुलिस को सूचना दी कि डाॅक्टर यहां बैठकर शराब पी रहे हैं। इस सूचना के आधार पर पुलिस ने यहां छापेमारी की। सूचना मिलने पर सीएमओ डाॅ. सूरजभान कंबोज और गृह चिकित्सा अधिकारी डाॅ. विपुल मौके पर पहुंचे। सीएमओ पुलिस के साथ मिलकर डाॅ. भारत भूषण और डा. विनय सिंह का मेडिकल कराए जाने के आदेश जारी किए।
खाना खा रहे थे डाॅक्टर : डाॅ. विपुल गुप्ता
^मेरेकमरे में दो डाॅक्टर बैठकर खाना खा रहे थे। इस दौरान ड्यूटी खत्म होने पर मैं चला गया। लेकिन बाद में सूचना मिली कि पुलिस ने छापेमारी की। लेकिन मैं स्पष्ट कर देता हूं कि ऐसी कोई बात नहीं थी, डाॅक्टर बैठकर खाना खा रहे थे।\\\'\\\' डाॅ.विपुल गुप्ता, गृह चिकित्सा अधिकारी
^पुलिस प्रवक्ता सुरजीत सहारण का कहना है कि पुलिस कंट्रोल रूम के पास किसी ने फोन से शिकायत की थी। दाेनों डाॅक्टर खाना खाते हुए मिले हैं। उनका मेडिकल करवाने के बाद ही इस बारे में कुछ कहा जा सकेगा।\\\'\\\'
^मुझे अस्पताल में दो डाक्टरों द्वारा शराब पीने की सूचना मिली। इस सूचना पर मैंने मौके पर पहुंचकर स्थिति का जायजा लिया और दोनों डाक्टरों भारत भूषण और डा. विनय सिंह का मेडिकल कराया गया है। मेडिकल रिपोर्ट के बाद ही यदि डाक्टर दोषी होंगे तो कार्रवाई करेंगे। वैसे मौके से तो शराब मिली और ही ऐसी कोई स्थिति थी।\\\'\\\' डाॅ.सूरज भान कंबोज, सीएमओ, सिरसा
सिविल अस्पताल का डॉ. विपुल गुप्ता का कमरा जहां पर पुलिस ने की छापे मारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva